અમદાવાદઃ દ. ગુજરાતના અનેક વિસ્તારોમાં સવારથી વરસાદનું આગમન થયું છે. સમગ્ર સુરત શહેરમાં ધોધમાર વરસાદ વરસ્યો હતો. ભારે વરસાદ બાદ ઉધના, લિંબાયત, અર્ચના સ્કૂલ, વરાછા સહિતના અનેક વિસ્તારોમાં પાણી ભરાતા વાહન વ્યવહાર ઠપ થયો છે. ત્યારે તાપી જિલ્લામાં મેઘો મહેરબાન બન્યો છે. સતત 2 દિવસથી તાપીમાં વરસાદ યથાવત્ છે. સોનગઢ, વ્યારા, ડોલવણ, નિઝર, કુકરમુંડા, વાલોડ ઉચ્છલમાં વરસાદ વરસી રહ્યો છે. ખેતી લાયક વરસાદ આવતા ખેડૂતોમાં ખુશી જોવા મળી છે.